

**SISAČKO-MOSLAVAČKA ŽUPANIJA**

**Upravni odjel za poljoprivredu, ruralni razvoj,**

**zaštitu okoliša i prirode**

**UPUTE ZA PRIJAVITELJE**

**uz**

**JAVNI POZIV**

**za sufinanciranje razvoja lovstva na području**

**Sisačko-moslavačke županije za 2025. godinu**

**Datum objave: 1. kolovoza 2025.**

 **Rok za dostavu prijava: do 30. rujna 2025.**

1. **PREDMET JAVOG POZIVA**

Predmet Javnog poziva je dodjela bespovratne novčane potpore lovoovlaštenicima u lovištima s područja Sisačko-moslavačke županije za financiranje aktivnosti i projekata iz područja lovstva koje su neophodne u gospodarenju lovištima i gospodarenju s divljači kako bi se doprinijelo razvoju i unaprjeđenju lovstva te sprječavanju šteta od divljači i na divljači na području Sisačko-moslavačke županije, a sukladno Planu razvoja Sisačko-moslavačke županije do 2027. godine („Službeni glasnik Sisačko-moslavačke županije“ 4/23).

1. **CILJ JAVNOG POZIVA I PRIORITETI ZA DODJELU BESPOVRATNIH NOVČANIH POTPORA**

Cilj dodjele ovih bespovratnih novčanih potpora je unaprjeđenje gospodarske funkcije lovstva te zaštita i očuvanje biološke i ekološke ravnoteže prirodnih staništa divljači te valorizacija lovstva kroz turističku ponudu i njezin doprinos regionalnom gospodarstvu i ruralnom razvoju Sisačko-moslavačke županije.

1. **BESPOVRATNE NOVČANE POTPORE**

|  |
| --- |
| **Iznosi bespovratne novčane potpore** |

Ukupno planirana sredstva za provedbu Javnog poziva za sufinanciranje razvoja lovstva na području Sisačko-moslavačke županije za 2025. godinu (u daljnjem tekstu: Javni poziv) iznose 60.000,00 €, a osigurana su u Proračunu Sisačko-moslavačke županije za 2025. godinu, na poziciji R-2546-01. Planirani maksimalni broj dodijeljenih pojedinačnih bespovratnih novčanih potpora je do 66.

Prijavitelji se mogu prijaviti na više mjera utvrđenih Odlukom o sufinanciranju razvoja lovstva na području Sisačko-moslavačke županije za 2025. godinu (u daljnjem tekstu: Odluka), a maksimalni iznos ukupne bespovratne novčane potpore ne može prelaziti iznos od 75% lovozakupnine koju je lovoovlaštenik uplatio za lovnu godinu 2024./2025.

1. **FORMALNI UVJETI JAVNOG POZIVA**

|  |
| --- |
| **Prihvatljivi prijavitelji** |

Pravo podnošenja prijave imaju lovoovlaštenici lovišta na području Sisačko-moslavačke županije, odnosno pravne ili fizičke osobe koje su stekle pravo lova u lovištu na području Sisačko-moslavačke županije temeljem Zakona o lovstvu, a na području Sisačko-moslavačke županije imaju jedno ili više lovišta.

|  |
| --- |
| **Uvjeti koje prijavitelj mora ispunjavati** |

* upis u odgovarajući registar (trgovački, obrtnički, udruga, ustanova)
* organizacijski kapaciteti i ljudski resurse za provedbu projekta i transparentno upravljanje javnim sredstvima
* nepostojanje dugovanja iz pozicija javnih davanja
* uredno podmirene obveze plaćanja naknade za pravo lova
* uvjerenje da se protiv prijavitelja (udruga, obrt, trgovačko društvo, ustanova) ne vodi kazneni postupak
* uvjerenje da se protiv osobe ovlaštene za zastupanje ne vodi kazneni postupak.

Ukoliko je prijavitelj već koristio bespovratna novčana sredstva iz nekih drugih izvora za istu namjenu neće moći biti sufinanciran po ovom Javnom pozivu.

Prihvatljivi prijavitelj mora ispunjavati sve uvjete propisane ovim Javnim pozivom i Uputama za prijavitelje.

1. **MJERE, AKTIVNOSTI, PRIHVATLJIVI TROŠKOVI, KRITERIJI ZA DODJELU**

**I IZNOSI BESPOVRATNIH NOVČANIH POTPORA**

**Mjera 1. Razvoj i unaprjeđenje lovstva**

**Opis mjere:** Gospodarenje s divljači i lovištem uvjet je za dobro lovno gospodarenje s ciljem osiguravanja potrajnog gospodarenja s divljači i potrajnog korištenje prava lova, zaštite i očuvanja biološke i ekološke ravnoteže prirodnih staništa divljači i drugih životinjskih vrsta koje ne štete drugim ekosustavima, a sve sukladno Zakonu o lovstvu i pripadajućim podzakonskim aktima. Jedan od važnih čimbenika u funkciji razvoja lovnog turizma je izgrađena i opremljena lovna infrastruktura, odnosno lovnogospodarski i lovnotehnički objekti koji su propisani lovnogospodarskom osnovom, izgrađeni i opremljeni sa svrhom lovnog gospodarenja, kao i sa svrhom razvoja lovnog turizma.

**Prihvatljive aktivnosti:**

* 1. Kupnja, gradnja, rekonstrukcija, adaptacija, uređenje, opremanje i troškovi priključaka (struja, voda, plin, odvodnja i dr.) lovačkih domova i pomoćnih objekata uz lovačke domove (pomoćne zgrade, nadstrešnice i dr.) te troškovi projektne dokumentacije koji se odnose na lovačke domove i navedene pomoćne objekte

1.2. Gradnja, rekonstrukcija i opremanje stacionarnih hladnjača za prihvat mesa divljači i objekata za obradu i skladištenje odstrijeljene divljači

 1.3. Unaprjeđenje lovnotehničkih i lovnogospodarskih objekata (hranilišta, pojilišta, solišta,

spremišta za hranu, sabirališta i zimovališta za pernatu divljač, ograde, uskočnice, kolibe i dr.)

 1.4. Unos krupne i sitne divljači u lovište

**Aktivnost 1.1. Kupnja, gradnja, rekonstrukcija, adaptacija, uređenje, opremanje i troškovi priključaka (struja, voda, plin, odvodnja i dr.) lovačkih domova i pomoćnih objekata uz lovačke domove (pomoćne zgrade, nadstrešnice i dr.) te troškovi projektne dokumentacije koji se odnose na lovačke domove i navedene pomoćne objekte**

**Prihvatljivi troškovi:**

 Kupnja, gradnja, rekonstrukcija, adaptacija, uređenje, opremanje i troškovi priključaka (struja, voda, plin, odvodnja i dr.) lovačkih domova i pomoćnih objekata uz lovačke domove (pomoćne zgrade, nadstrešnice i dr.) te troškovi projektne dokumentacije koji se odnose na lovačke domove i navedene pomoćne objekte.

 **Uvjeti za dodjelu bespovratne novčane potpore:**

Lovački dom mora biti u vlasništvu korisnika ili korisnik mora imati zaključen Ugovor o najmu na najmanje pet (5) godina.

**Iznos bespovratne novčane potpore:**

Do 75% iznosa prihvatljivih troškova sukladno plaćenim računima.

**Aktivnost 1.2. Gradnja, rekonstrukcija i opremanje stacionarnih hladnjača za prihvat mesa divljači** **i objekata za obradu i skladištenje odstrijeljene divljači**

**Prihvatljivi troškovi:**

Gradnja, rekonstrukcija i opremanje stacionarne hladnjače za prihvat mesa divljači i objekata za obradu i skladištenje odstrijeljene divljači.

**Uvjeti za dodjelu bespovratne novčane potpore:**

Objekt mora biti u vlasništvu korisnika ili korisnik mora imati zaključen Ugovor o najmu na najmanje pet (5) godina.

**Iznos bespovratne novčane potpore:**

Do 75% iznosa prihvatljivih troškova sukladno plaćenim računima.

**Aktivnost 1.3. Unaprjeđenje lovnotehničkih i lovnogospodarskih objekata (hranilišta, pojilišta, solišta, spremišta za hranu, sabirališta i zimovališta za pernatu divljač, ograde, uskočnice, kolibe i dr.)**

**Prihvatljivi troškovi:**

Gradnja i/ili rekonstrukcija hranilišta, pojilišta, solišta, spremišta za hranu, sabirališta i zimovališta za pernatu divljač, ograde, uskočnice, kolibe i dr.

**Iznos bespovratne novčane potpore:**

Do 75% iznosa prihvatljivih troškova sukladno plaćenim računima.

**Aktivnost 1.4. Unos krupne i sitne divljači u lovište**

1.4.1. Unos jelena običnog

1.4.2. Unos fazana običnog

1.4.3. Unos zeca običnog

**Aktivnost 1.4.1. Unos jelena običnog**

**Prihvatljivi troškovi:**

Kupnja jelena običnog radi unosa u lovište.

**Uvjeti za dodjelu bespovratne novčane potpore:**

Unesena divljač sukladno propisu lovnogospodarske osnove.

Preslika veterinarskog uvjerenja o zdravstvenom stanju unesene divljači.

 Zapisnik o ispuštanju divljači u lovište.

**Iznos bespovratne novčane potpore:**

Do 75% iznosa prihvatljivih troškova sukladno plaćenim računima.

**Aktivnost 1.4.2. Unos fazana običnog**

**Prihvatljivi troškovi:**

Kupnja fazana običnog radi unosa u lovište.

**Uvjeti za dodjelu bespovratne novčane potpore:**

Unesena divljač sukladno propisu lovnogospodarske osnove.

Preslika veterinarskog uvjerenja o zdravstvenom stanju unesene divljači.

 Zapisnik o ispuštanju divljači u lovište.

**Iznos bespovratne novčane potpore:**

Do 75% iznosa prihvatljivih troškova sukladno plaćenim računima.

**Aktivnost 1.4.3. Unos zeca običnog**

**Prihvatljivi troškovi:**

Kupnja zeca običnog radi unosa u lovište.

**Uvjeti za dodjelu bespovratne novčane potpore:**

Unesena divljač sukladno propisu lovnogospodarske osnove.

Preslika veterinarskog uvjerenja o zdravstvenom stanju unesene divljači.

 Zapisnik o ispuštanju divljači u lovište.

**Iznos bespovratne novčane potpore:**

Do 75% iznosa prihvatljivih troškova sukladno plaćenim računima.

**Mjera 2. Sprječavanje šteta od divljači i na divljači**

**Opis mjere:** Zaštita divljači i lovišta jedan je od uvjeta dobrog lovnog gospodarenja. Jedan od nezaobilaznih čimbenika lovnog gospodarenja su štete od divljači. Potrebno je jačati suradnju između svih korisnika prostora kako bi se uz zajedničke napore smanjile štete od divljači bilo kroz upotrebu kemijskih ili mehaničkih barijera.

**Prihvatljive aktivnosti:**

2.1. Nabavka kemijskih i mehaničkih repelenata (električni pastiri, plinski topovi)

2.2. Zaštita od bolesti

**Aktivnost 2.1.** **Nabavka kemijskih i mehaničkih repelenata (električni pastiri, plinski topovi)**

**Prihvatljivi troškovi:**

Nabava sredstava i opreme za sprečavanje šteta od divljači - kemijski repelenti, električni pastiri s opremom, plinski topovi.

**Iznos bespovratne novčane potpore:**

Do 75% iznosa prihvatljivih troškova sukladno plaćenim računima.

**Aktivnost 2.2. Zaštita od bolesti**

 **Prihvatljivi troškovi:**

Nabava sredstava i opreme za dezinfekciju ljudi, vozila i prostora u cilju sprječavanja Afričke svinjske kuge – prskalice, dezinfekcijske barijere, rukavice, maske.

**Iznos bespovratne novčane potpore:**

Do 75% iznosa prihvatljivih troškova sukladno plaćenim računima.

|  |
| --- |
|  **Kriteriji za dodjelu bespovratnih novčanih potpora** |

Prijave zaprimljene po Javnom pozivu bodovat će se sukladno sljedećim kriterijima:

|  |  |
| --- | --- |
| **NAZIV KRITERIJA**  | **BODOVI** |
| **DOPRINOS RAZVOJU LOVSTVA U SMŽ*****(ulaganja u lovačke domove, hladnjače i objekte za skladištenje)*** | **1-12** |
| **Vrlo veliki** *(gradnja, rekonstrukcija i opremanje hladnjača za prihvat mesa divljači i objekata za obradu i skladištenje odstrijeljene divljači)* | 10-12 |
| **Veliki** *(ulaganje u lovačke domove)* | 7-9 |
| **Srednji** *(unaprjeđenje lovnotehničkih i lovnogospodarskih objekata i ulaganje u pomoćne objekte (pomoćne zgrade, nadstrešnice i dr.), unos krupne divljači)* | 4-6 |
| **Manji** *(nabavka kemijskih i mehaničkih repelenata, zaštitna sredstva od bolesti, unos sitne divljači)* | 1-3 |
| **SUFINANCIRANJE ULAGANJA** | **1-6** |
| - udio vlastitih sredstava iznad 50% | 6 |
| - udio vlastitih sredstava od 31-50% | 4 |
| - udio vlastitih sredstava od 10-30% | 3 |
| - udio vlastitih sredstava manji od 10% | 1 |
|  **UPLAĆENA LOVOZAKUPNINA****U PRETHODNOJ LOVNOJ GODINI** | **3-5** |
| - iznos uplaćene koncesije/zakupa iznad 1.300,00 € | 5 |
| - iznos uplaćene koncesije/zakupa od 651,00 € - 1.300,00 € | 4 |
| - iznos uplaćene koncesije/zakupa do 650,00 €  | 3 |
| **BROJ ČLANOVA LOVOZAKUPNIKA** | **3-5** |
| - preko 100 članova | 5 |
| - od 51-100 članova | 4 |
| - do 50 članova | 3 |

|  |
| --- |
| **Uvjeti za odobravanje bespovratnih novčanih potpora** |

Prihvatljivi troškovi po Javnom pozivu su oni koji se odnose na razdoblje **od 1. listopada 2024. godine do 31. prosinca 2025. godine:**

1. Za podnošenje prijave za sufinanciranje troškova nastalih **do dana objave Javnog poziva** prihvatljivi troškovi moraju biti podmireni u cijelosti, što se dokazuje:

- računom

- ugovorom

- gotovinskim plaćanjem - preslika fiskaliziranog gotovinskog računa ispostavljenog na korisnika

- bezgotovinskim plaćanjem - preslika računa ispostavljenog na korisnika plaćenog s poslovnog (ŽIRO) računa korisnika (bankovni izvod)

- kreditom - preslika računa ispostavljenog na korisnika plaćenog s poslovnog (ŽIRO) računa korisnika ili kreditnog računa korisnika (bankovni izvod).

1. Za podnošenje prijave za sufinanciranje troškova **koji se odnose na razdoblje nakon objave Javnog poziva** uz obrazac prijave za sufinanciranje potrebno je dostaviti ponudu, predračun, troškovnik i slično.

NAPOMENA:

Dobavljači roba i/ili pružatelji usluga ne mogu biti gospodarski subjekti čiji su vlasnici ili druge odgovorne osobe (direktori i sl.) ujedno i članovi lovoovlaštenika koji nabavlja te robe i/ili pružaju usluge.

Porez na dodanu vrijednost (PDV) je prihvatljivo ulaganje za korisnike koji nisu evidentirani u Registru obveznika poreza na dodanu vrijednost.

1. **POSTUPAK DODJELE, NAČIN PRIJAVE, ROKOVI, SADRŽAJ I PRILOZI**

|  |
| --- |
| **Postupak dodjele** |

Postupak dodjele bespovratnih novčanih potpora koji su predmet Javnog poziva provodi se kroz sljedeće aktivnosti:

* donošenje Odluke o raspisivanju Javnog poziva za sufinanciranje razvoja lovstva na području Sisačko-moslavačke županije za 2025. godinu
* objava Javnog poziva
* otvaranje prijava i utvrđivanje udovoljavanju formalnim uvjetima Javnog poziva
* pregledavanje i ocjenjivanje prijava, te utvrđivanje prijedloga korisnika bespovratnih novčanih potpora
* postupanje po prigovorima
* donošenje Odluke o dodjeli bespovratnih novčanih potpora od strane župana
* sklapanje Ugovora
* praćenje i izvješćivanje o provedbi korištenja bespovratnih novčanih potpora.

|  |
| --- |
| **Kako se prijaviti?****PJAVA PROJEKTA PUTEM RAČUNALNE APLIKACIJE vUprava: \*\*\*NOVO U 2018.\*\*\*** |
| Prijave za sufinanciranje razvoja lovstva na području Sisačko-moslavačke županije dostavljaju se na propisanim obrascima na jedan od sljedećih načina:* **dostavom objavljenih obrazaca za prijavu**, popunjenih, potpisanih i ovjerenih pečatom od strane ovlaštene osobe podnositelja zahtjeva u papirnatom obliku s traženim prilozima **u zatvorenoj omotnici poštom ili osobnom dostavom** na adresu: Sisačko-moslavačka županija, Upravni odjela za poljoprivredu, ruralni razvoj, zaštitu okoliša i prirode, Zagrebačka ulica 44, 44 000 Sisak, s naznakom **„Javni poziv za sufinanciranje razvoja lovstva na području Sisačko-moslavačke županije za 2025. godinu – NE OTVARAJ“**

ili elektroničkim putem:* **dostavom objavljenih obrazaca za prijavu**, popunjenih, potpisanih i ovjerenih pečatom od strane ovlaštene osobe podnositelja zahtjeva, skeniranih s traženim prilozima putem elektronske pošte lovstvo@smz.hr

Navedeni obrasci će prijaviteljima biti dostupni na službenim mrežnim stranicama Županije [www.smz.hr](http://www.smz.hr) u prilogu Javnog poziva i u Upravnom odjelu za poljoprivredu, ruralni razvoj, zaštitu okoliša i prirode, Odsjeku za ruralni razvoj i turizam. |  |

***Oni prijavitelji koji se javljaju na više mjera i/ili aktivnosti po ovom Javnom pozivu ne prilažu istovjetnu dokumentaciju uz prijavu za svaku pojedinu potporu, već samo uz jednu prijavu, a u ostalima navode uz koju je prijavu dokumentacija predana. Prijave i dokumentacija za više mjera i/ili aktivnosti mogu se predati u istoj omotnici, ali ne smiju biti zajedno zaklamani ili uvezani.***

|  |
| --- |
| **Rok za dostavu prijave****I. OSNOVNI PODACI O PODNOSITELJU PRIJAVE PROGRAMA** |

**Javni poziv otvoren je od 1. kolovoza - 30. rujna 2025. godine.**

Prijave poslane izvan roka neće biti razmatrane.

|  |
| --- |
| **Sadržaj obrasca prijave** |

Uz obrazac prijave (Obrazac 1 i/ili 2) koji obvezno mora biti potpisan i ovjeren od strane odgovorne osobe, potrebno je priložiti vjerodostojnu dokumentaciju i dokaze za svaki od traženih kriterija kako je navedeno po pojedinim korisnicima.

|  |
| --- |
| **Prilozi obrascu prijave****I. OSNOVNI PODACI O PODNOSITELJU PRIJAVE PROGRAMA** |

Prilozi Obrascu prijave: Izjava o postojanju organizacijskim kapaciteta (Obrazac 3) i Izjava o nepostojanju dvostrukog financiranja (Obrazac 4), te slijedeći dokazi:

|  |
| --- |
| **UDRUGE/USTANOVE** |
|   | **U V J E T I** | **D O K A Z I** |
| 1. | Upis u registar neprofitnih organizacija ili drugi odgovarajući registar | Izvadak (ili e-ispis) iz Registra neprofitnih organizacija (RNO) - za udruge i druge neprofitne organizacije, ne stariji od trideset (30) dana do objave Javnog poziva/Izvadak (ili e-ispis) iz Sudskog registra - za ustanove, ne stariji od trideset (30) dana do dana objave Javnog poziva |
| 2. | Protiv **prijavitelja** (udruge/ustanove) se ne vodi kazneni postupak | Uvjerenje nadležnog suda da se protiv prijavitelja (udruge/ustanove) ne vodi kazneni postupak, ne starije od šest (6) mjeseci do dana objave Javnog poziva  |
| 3. | Protiv osobe **ovlaštene za zastupanje prijavitelja** (udruge/ustanove) se ne vodi kazneni postupak  | Uvjerenje nadležnog suda da se protiv osobe ovlaštene za zastupanje prijavitelja (udruge/ustanove) ne vodi kazneni postupak, ne starije od šest (6) mjeseci do dana objave Javnog poziva  |
| 4. | Nema dugovanja prema državnom proračunu  | Potvrda Porezne uprave o stanju poreznog duga, ne starija od trideset (30) dana do dana objave Javnog poziva  |
| 5. | Predračun i/ili ponuda i/ili troškovnik i sl. | Preslike predračuna i/ili ponude i/ili troškovnika i sl. (troškovi nakon objave Javnog poziva) |
| 6. | Račun i potvrda o plaćanju troška za provedene aktivnosti – prema specifikaciji provedenih ulaganja | Preslika računa i preslika potvrde o plaćanju računa (izvadak iz banke za bezgotovinsko plaćanje putem transakcijskog računa i/ili blagajnički izvještaj u slučaju gotovinskog plaćanja i za gotovinske isplate iz blagajne) za provedene aktivnosti prije objave Javnog poziva  |
| 7. | IBAN | Preslika ŽIRO računa s pripadajućim IBAN brojem |
| 8. | Vlasnički list ili Ugovor o najmu (za lovačke domove i/ili objekt za obradu i skladištenje odstrijeljene divljači) **za Aktivnosti: 1.1., 1.2.** | Preslika Vlasničkog lista ili Ugovora o najmu najmanje na deset (10) godina ili dokaz da je objekt izgrađen prije 1968. godine |
| 9. | Dokaz o kupnji, te zdravstvenom stanju divljači i ispuštanju divljači u lovište **za Aktivnost 1.4.** | Preslika izdanog račun i preslika dokaza o plaćanju računa za nabavku divljači, preslika veterinarskog uvjerenja o zdravstvenom stanju unesene divljači i Zapisnik o ispuštanju divljači u lovište  |

|  |
| --- |
| **TRGOVAČKA DRUŠTVA/OBRTI** |
|  | **U V J E T I** |  **D O K A Z I** |
| 1. | Upis u odgovarajući registar/upisnik | Izvadak (ili e-ispis) iz Registra, ne stariji od trideset (30) dana do dana objave Javnog poziva |
| 2. | Protiv **prijavitelja (obrt i trgovačko društvo)** se ne vodi kazneni postupak | Uvjerenje nadležnog suda da se protiv prijavitelja (obrt/trgovačko društvo) ne vodi kazneni postupak, ne starije od šest (6) mjeseci do dana objave Javnog poziva  |
| 3.  | Protiv **osobe ovlaštene za zastupanje prijavitelja** **(samo za trgovačko društvo)** se ne vodi kazneni postupak  | Uvjerenje nadležnog suda da se protiv osobe ovlaštene za zastupanje prijavitelja (trgovačko društvo) ne vodi kazneni postupak, ne starije od šest (6) mjeseci do dana objave Javnog poziva |
| 4. | Nema dugovanja prema državnom proračunu | Potvrda Porezne uprave o stanju poreznog duga, ne starija od trideset (30) dana do dana objave Javnog poziva  |
| 5. | Predračun i/ili ponuda i/ili troškovnik i sl.  | Preslike predračuna i/ili ponude i/ili troškovnika i sli. (troškovi nakon objave Javnog poziva) |
| 6. | Račun i potvrda o plaćanju troška za provedene aktivnosti – prema specifikaciji provedenih ulaganja | Preslika računa i preslika potvrde o plaćanju računa (izvadak iz banke za bezgotovinsko plaćanje putem transakcijskog računa i/ili blagajnički izvještaj u slučaju gotovinskog plaćanja i za gotovinske isplate iz blagajne) za provedene aktivnosti prije objave Javnog poziva |
| 7. | IBAN | Preslika ŽIRO računa s pripadajućim IBAN brojem  |
| 8. | Vlasnički list ili Ugovor o najmu (za lovačke domove) **za Aktivnosti : 1.1., 1.2.** | Preslika Vlasničkog lista ili Ugovora o najmu najmanje na deset (10) godina ili dokaz da je objekt izgrađen prije 1968. godine |
| 9. | Dokaz o kupnji, te zdravstvenom stanju divljači i ispuštanju divljači u lovište **za Aktivnost 1.4.** | Preslika izdanog račun i preslika dokaza o plaćanju računa za nabavku divljači, preslika veterinarskog uvjerenja o zdravstvenom stanju unesene divljači i Zapisnik o ispuštanju divljači u lovište  |

*Za svu dokumentaciju koja se dostavlja u kopiji, Županija može tražiti uvid u originalnu dokumentaciju, što joj je prijavitelj dužan omogućiti.*

1. **OCJENA PRIJAVA, PRAVO PRIGOVORA, DONOŠENJE ODLUKE O DODJELI BESPOVRATNIH NOVČANIH POTPORA, VIDLJIVOST, UGOVARANJE I IZVJEŠTAVANJE**

|  |
| --- |
| **Pregled prijava u odnosu na propisane formalne uvjete Javnog poziva****I. OSNOVNI PODACI O PODNOSITELJU PRIJAVE PROGRAMA** |

Prijava se smatra potpunom ukoliko sadrži obrazac prijave i sve obvezne priloge kako je navedeno u Javnom pozivu i ovim Uputama.

|  |
| --- |
| **Povjerenstva** |

U svrhu provedbe Javnog poziva župan imenuje Povjerenstvo za provjeru ispunjavanja propisanih uvjeta Javnog poziva i Povjerenstvo za ocjenjivanje prijava. Oba Povjerenstva čine po 3 člana, koji potpisuju Izjave o nepristranosti i povjerljivosti.

**Povjerenstvo za provjeru ispunjavanja propisanih uvjeta Javnog poziva utvrđuje:**

- je li prijava dostavljena u zadanom roku

- jesu li dostavljeni, potpisani i ovjereni svi obvezni obrasci

- je li dostavljena sva obvezna popratna dokumentacija

- je li zatraženi iznos bespovratnih novčanih potpora u skladu s intenzitetom propisanim

 u Javnom pozivu i ovim Uputama za prijavitelje

- je li prijavitelj prihvatljiv sukladno ovim Uputama za prijavitelje i Javnom pozivu

- je li lokacija provedbe projekta prihvatljiva

- jesu li predložene aktivnosti prihvatljive te

- ispunjavanje drugih propisanih uvjeta iz ovih Uputa za prijavitelje i Javnog poziva.

Povjerenstvo za provjeru ispunjavanja propisanih uvjeta Javnog poziva postupa u skladu s Poslovnikom o radu Povjerenstva kojeg donosi Povjerenstvo na svojoj 1. sjednici. O svom radu Povjerenstvo vodi Zapisnik, a sastavni dio Zapisnika su: Tablica ispunjenosti formalnih kriterija Javnog poziva i Tablica s popisom korisnika koji ne udovoljavaju uvjetima za dodjelu bespovratne novčane potpore s kratkim obrazloženjem ne odabira. Povjerenstvo za provjeru ispunjavanja

propisanih uvjeta Javnog poziva može od prijavitelja zatražiti pojašnjenje vezano uz prijavu kao i priloženu dokumentaciju ukoliko se to pokaže potrebnim.

**Povjerenstvo za ocjenjivanje prijava obavlja sljedeće poslove:**

* ocjenjivanje prijava koje su ispunile propisane (administrativne) uvjete Javnog poziva sukladno kriterijima propisanim Uputama za prijaviteljekoristeći Obrazac za ocjenu prijava i
* izrada prijedloga korisnika za odobravanje bespovratnih novčanih potpora.

Povjerenstvo za ocjenjivanje prijava na Javni poziv postupa u skladu s Poslovnikom o radu Povjerenstva kojeg donosi Povjerenstvo na svojoj 1. sjednici. O svom radu Povjerenstvo vodi Zapisnik, a sastavni dio Zapisnika su: Tablica bodovanja po utvrđenim kriterijima i Tablica s popisom prijavitelja za koje se predlaže dodjela bespovratne novčane potpore s predloženim iznosom bespovratne novčane potpore.

Administrativne i stručne poslove za potrebe oba Povjerenstva obavlja Upravni odjel za poljoprivredu, ruralni razvoj, zaštitu okoliša i prirode, Odsjek za ruralni razvoj i turizam.

|  |
| --- |
| **Pravo prigovora** |

Nakon što Povjerenstva utvrde ispunjavanje formalnih uvjeta te utvrde bodovnu listu i prijedlog iznosa bespovratnih novčanih potpora, o tome se obavještava sve prijavitelje putem elektronske pošte, nakon čega prijavitelj ima mogućnost u roku od osam (8) dana od dana primitka obavijesti za naknadni uvid u ocjenu prijave te podnošenje prigovora pisanim putem županu koji će potom u roku od osam (8) dana od primitka prigovora donijeti Zaključak o prigovoru.

|  |
| --- |
| **Donošenje Odluke****I. OSNOVNI PODACI O PODNOSITELJU PRIJAVE PROGRAMA** |

Odluku o dodjeli bespovratnih novčanih potpora za sufinanciranje razvoja lovstva na području Sisačko-moslavačke županije za 2025. godinu donosi župan.

Rezultati Javnog poziva objavljuju se na mrežnoj stranici Sisačko-moslavačke županije [www.smz.hr](http://www.smz.hr)

te će se prijaviteljima koji ne ostvaruju pravo na bespovratnu novčanu potporu dostaviti pisana obavijest.

|  |
| --- |
| **Obveza osiguranja javnosti i vidljivosti trošenja javnih sredstava****I. OSNOVNI PODACI O PODNOSITELJU PRIJAVE PROGRAMA** |

Korisnik bespovratne novčane potpore dužan je poduzeti potrebne mjere kako bi javnosti učinio dostupnom činjenicu da je Županija davatelj bespovratne novčane potpore za provedbu Mjere 1. (samo za Aktivnosti 1.1., 1.2. i 1.3.), a radi osiguranja javnosti i vidljivosti trošenja javnih sredstava, postavljanjem oznake vidljivosti prema predlošku koji je sastavni dio ovih Uputa za prijavitelje.

|  |
| --- |
| **Ugovaranje, izvješćivanje i nadzor****I. OSNOVNI PODACI O PODNOSITELJU PRIJAVE PROGRAMA** |

Sa svim korisnicima kojima su odobrene bespovratne novčane potpore Sisačko-moslavačka županija zaključit će Ugovor o dodjeli bespovratnih novčanih potpora za sufinanciranje razvoja lovstva na području Sisačko-moslavačke županije za 2025. godinu (u daljnjem teksu: Ugovor) najkasnije u roku

trideset (30) dana od dana donošenja Odluke o dodjeli bespovratne novčane potpore za sufinanciranje razvoja lovstva na području Sisačko-moslavačke županije za 2025. godinu.

Odobrenu bespovratnu novčanu potporu Korisnik je dužan koristiti namjenski, u skladu s važećim zakonskim propisima, Odlukom i Ugovorom.

Korisnik bespovratne novčane potpore dužan je u roku od trideset (30) dana od utroška dobivenih bespovratnih novčanih potpora, a najkasnije do 31. siječnja 2026. godine podnijeti Izvještaj o namjenskom korištenju bespovratne novčane potpore za sufinanciranje razvoja lovstva na području Sisačko-moslavačke županije za 2025. godinu putem propisanog obrasca (Obrazac 5) uz koji prilaže dokaze o utrošku sredstava (račune, izvode o plaćanju, fotodokumentaciju i dr.) kojim izvješćuje o ostvarenim učincima utrošenih sredstava bespovratne novčane potpore.

Sisačko-moslavačka županija kao davatelj bespovratne novčane potpore nakon dobivanja izvještaja o namjenskom korištenju bespovratne novčane potpore provest će kontrolu utroška namjenski iskorištenih bespovratnih novčanih potpora te po potrebi obaviti kontrolu na terenu, a korisnik bespovratnih novčanih potpora dužan je isto omogućiti.

Nadzor provodi Upravni odjel za poljoprivredu, ruralni razvoj, zaštitu okoliša i prirode, o čemu sastavlja Zapisnik o kontroli na licu mjesta te o provedenim kontrolama dostavlja objedinjeno pisano Izvješće županu.

Ukoliko je korisnik priložio neistinitu dokumentaciju ili se utvrdi da je nenamjenski utrošio bespovratnu novčanu potporu ili nije utrošio dobivenu bespovratnu novčanu potporu ili nije podnio Izvještaj o namjenskom korištenju bespovratne novčane potpore za sufinanciranje razvoja lovstva na području Sisačko-moslavačke županije za 2025. godinu (Obrazac 5) ili nije pravdao dobivenu bespovratnu novčanu potporu u potpunosti ili nije stavio oznaku vidljivosti, istu mora vratiti u županijski proračun u roku od petnaest (15) dana od dostave pisane obavijesti uz zakonom propisane zatezne kamate.

U slučaju da je korisnik priložio neistinitu dokumentaciju ili je bespovratnu novčanu potporu utrošio nenamjenski ili nije utrošio bespovratnu novčanu potporu u rokovima utvrđenim ovim Javnim pozivom biti će isključen iz svih županijskih potpora u narednih pet (5) godina.

U slučaju da korisnik nije podnio Izvještaj o namjenskom korištenju bespovratne novčane potpore za sufinanciranje razvoja lovstva na području Sisačko-moslavačke županije za 2025. godinu u utvrđenom roku Javnim pozivom ili nije stavio oznaku vidljivosti sukladno ovim Uputama za prijavitelje biti će isključen iz svih županijskih potpora u naredne dvije (2) godine.

|  |
| --- |
| **Informacije****I. OSNOVNI PODACI O PODNOSITELJU PRIJAVE PROGRAMA** |

Za sve informacije vezane uz Javni poziv prijavitelji mogu postavljati pisane upite na e-mail adresu lovstvo@smz.hr od dana objave Javnog poziva pa do 26. rujna 2025. godine do 12,00 sati.

Na mrežnim stranicama Sisačko-moslavačke županije [www.smz.hr](http://www.smz.hr) biti će objavljeni odgovori na postavljena pitanja.

|  |
| --- |
| **Oznaka vidljivosti****I. OSNOVNI PODACI O PODNOSITELJU PRIJAVE PROGRAMA** |

Korisnici bespovratnih novčanih potpora za provedu Mjere 1. (samo za Aktivnosti 1.1., 1.2. i 1.3.) dužni su postaviti oznaku vidljivosti na objekt ili predmet za koji je dodijeljena bespovratna novčana potpora prema sljedećem predlošku:

|  |
| --- |
| **SUFINANCIRANO SREDSTVIMA****SISAČKO-MOSLAVAČKE ŽUPANIJE ZA 2025. GODINU** |

 **Navedena oznaka vidljivosti mora biti napravljena od materijala duže trajnosti.**